Detective Comics

Detective Comics on DC Comicsin julkaisema yhdysvaltalainen sarjakuvalehti, jonka ensimmäinen numero ilmestyi vuonna 1937. Detective Comics tunnetaan parhaiten siitä, että supersankari Batman teki toukokuussa 1939 ensiesiintymisensä lehden numerossa 27. Detective Comics on DC Comicsin pisimpään yhtäjaksoisesti julkaistu sarjakuvalehti. Vuonna 2011 lehden numerointi aloitettiin alusta osana The New 52 reboot -kampanjaa, mutta alkuperäinen numerointi palautettiin vuonna 2016, ja maaliskuussa 2019 julkaistiin Detective Comicsin numero 1000.

Lähteet 

DC Comics -sarjakuvalehdet
Yhdysvaltalaiset aikakauslehdet